text: Esbjerg vandt stort på hjemmebane - Sønderjyske knebent
  16 december 2015 kl. 07.16
  Målfest i Esbjerg, da Esbjerg Energy slog Odense med 9-0. I Vojens fik Sønderjyske endelig en sejr.
  Esbjerg og Sønderjyske ligger stadig henholdsvis treer og toer i Metalligaen efter hjemmesejre tirsdag aften. Forskellen var, at i Esbjerg fik tilskuerne ni mål, mens det i Vojens kun blev til et enkelt.
  Esbjerg Energy slog Odense 9-0, og Sønderjyske vandt 1-0 over Rødovre.
  Det var Esbjergs tredje sejr i træk. I Sønderjyske glæder man sig over den forløsende sejr efter tre nederlag på stribe.
  - Vi brugte vores fysik i dag og leverede et godt stykke arbejde. Det er ingen hemmelighed, at vi har problemer med at score for tiden, men målene var også noget af det eneste, som vi manglede i dag, hvor hele holdet fortjener ros, siger cheftræner Dan Ceman til klubbens hjemmeside.
  Legestue!!!Energy udraderede her til aften Odense med 9-0Målene blev scoret af:3 x Holmberg 3 x Pistilli... https://t.co/PFwZ3qP1xY
  
  